Helsingin kaupunki julkisti tänään uuden ilmeensä. Uudistus tulee voimaan kesäkuun alussa, ja sen myötä luovutaan jostain syystä pääosin 1600-luvulta saakka käytössä olleesta vaakunasta. Miksi? Luultavasti siksi että historia on nykyään epämuodikasta, mutta vaikea sanoa. Uusi ilme näyttää kuitenkin tältä:

Miksi se näyttää tältä? Suunnittelijan mukaan kyseessä on ”merellisyyttä kuvaava aaltokuvio” joka ”herää eloon kaupungista poimituilla väreillä”. Toisaalta, minkä kaupungin? Koska vaikka suunnittelija puhuukin ”Suomenlinnan vaaleanpunaisesta” ja ”spåran vihreästä” niin tämä ei vaikuta uskottavalta. Katsotaanpa:

Helsingin raitiovaunut ovat esimerkiksi tunnettuja juuri vihreästä väristään – eivät mintunvärisyydestään.

Lisäksi Suomenlinnassa on todistettavasti olemassa vaaleanpunaisia taloja, mutta se tuskin on saaren tunnusväri. Ja vaikka olisikin, niin miksi Suomenlinna muutenkaan määrittelisi koko Helsingin väriä millään tavalla? Ei, luultavampaa onkin että selitys on jälkikonstruktio.

Itseasiassa kun katsoo tarkemmin värit ovatkin lähinnä haettuja Elloksen vuoden 1987 syyskatalogista:

Jos siristää silmiään tämän vintageluettelon kanneessa voikin halutessaan nähdä kaksi aikuista kaupunkia aikuisten värissä – ja niiden välissä Helsinkin puettuna uuteen graafisen ilmeeseensä.

Miksi värit siis ovat todellisuudessa valittuja? Luultavasti siksi että ovat ”muodikkaita ja kivoja” – kuka nyt ei pitäisi millennial pinkistä?

”Brändityönsä kulmakivet Helsinki kiteyttää lausahdukseen ”One Hel of an impact”” Kaupungin mukaan kyseessä ei ole slogan, vaan asenne, joka haastaa ajattelemaan isosti.”

Se on söpöä, mutta oikeastaanhan lausahduksen pitäisi oikeastaan olla ”One Ellos catalogue. From 1987.” Joka haastaa miettimään miksi uudistus on tehty.

Mutta vakavasti puhuen, miksi luopua viisisataa vuotta vanhasta vaakunasymbolista, ja korvata se muodikkaalla värikombolla, viitteellisellä vaakunan alaosalla ja kömpelöllä fontilla?

Ote brändityökirjasta: ”Kaupungin mainetta rakennamme me helsinkiläiset, joiden intonhimona on merkityksellisten ongelmien ratkaiseminen”.

Nyt pitäisi näköjään siis helsinkiläisenä ihan ensimmäiseksi ratkaista tämä ongelma.